pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออมสิน อัดฉีดเงินกู้ซอฟท์โลน 150,000 ล้านบาท จับมือ แบงก์พาณิชย์-แบงก์รัฐ ประคองผู้ประกอบการไทยถูกพิษโควิด-19 [กระทรวงการคลัง]
วันศุกร์ที่ 20 มีนาคม 2563
ออมสิน อัดฉีดเงินกู้ซอฟท์โลน 150,000 ล้านบาท จับมือ แบงก์พาณิชย์-แบงก์รัฐ ประคองผู้ประกอบการไทยถูกพิษโควิด-19 [กระทรวงการคลัง]
จัดลงนามบันทึกข้อตกลงฯ ออนไลน์ ผ่าน VDO Conference
วันนี้ (20 มีนาคม 2563) ได้มีพิธีลงนามบันทึกข้อตกลงโครงการสินเชื่อดอกเบี้ยต่ําเพื่อช่วยเหลือผู้ประกอบการที่ได้รับผลกระทบทั้งทางตรงและทางอ้อมจากการระบาดของเชื้อCovid-19ระหว่างธนาคารออมสิน กับ สถาบันการเงินและสถาบันการเงินเฉพาะกิจรวม 20 แห่ง ด้วยระบบการประชุมทางไกลผ่านจอภาพ หรือVDO Conferenceเพื่อเป็นเงินทุนสําหรับเสริมสภาพคล่องและลงทุน ให้ผู้ประกอบการสามารถเข้าถึงแหล่งเงินทุนผ่านกลไกของธนาคารเฉพาะกิจของรัฐ และธนาคารพาณิชย์ ที่ร่วมผนึกกําลังเป็นแหล่งทุนสนับสนุน รวมถึงเพื่อแบ่งเบาภาระของผู้ประกอบการในช่วงที่ได้รับผลกระทบจากการระบาดของเชื้อCovid-19เป็นการเร่งด่วน
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลโดย พล.อ.ประยุทธ์ จันทร์โอชา นายกรัฐมนตรี ดร.สมคิด จาตุศรีพิทักษ์ รองนายกรัฐมนตรี และ ดร.อุตตม สาวนายน รัฐมนตรีว่าการกระทรวงการคลัง ได้ดําเนินมาตรการเพื่อป้องกันและแก้ไขสถานการณ์การแพร่ระบาดของโรคCovid-19ซึ่งส่งผลต่อการดําเนินชีวิตของประชาชนโดยรวม ขณะที่รัฐบาลได้ดําเนินมาตรการช่วยเหลืออย่างต่อเนื่อง โดยเฉพาะผู้ที่ได้รับผลกระทบจากการแพร่ระบาดของเชื้อไวรัสดังกล่าว ซึ่งคณะรัฐมนตรีเมื่อวันที่ 10 มีนาคม 2563 ได้มีมติเห็นชอบมาตรการสินเชื่อดอกเบี้ยต่ํา (Soft Loan)เพื่อช่วยเหลือผู้ประกอบการที่ได้รับผลกระทบทั้งทางตรงและทางอ้อมจากการระบาดของเชื้อCovid-19โดยกระทรวงการคลังได้มอบหมายให้ธนาคารออมสินเร่งดําเนินการเป็นผู้สนับสนุนเงินทุนดอกเบี้ยต่ําวงเงินโครงการรวม 150,000 ล้านบาท เพื่อให้สถาบันการเงินปล่อยสินเชื่อแก่ผู้ประกอบการที่ได้รับผลกระทบจากการระบาดของเชื้อCovid-19ภายในวงเงิน 135,000 ล้านบาท และให้ธนาคารออมสินให้สินเชื่อโดยตรงในวงเงินอีก 15,000 ล้านบาท วงเงินกู้รายละไม่เกิน 20 ล้านบาท คิดอัตราดอกเบี้ยเพียง 2.00% ต่อปี เป็นระยะเวลา 2 ปี โดยสามารถยื่นขอสินเชื่อได้ตั้งแต่วันนี้จนถึงวันที่ 30 ธันวาคม 2563
“คาดว่าโครงการนี้จะช่วยให้ผู้ประกอบการมีเงินหมุนเวียนดําเนินธุรกิจได้ต่อเนื่องอย่างมีประสิทธิภาพ ไม่น้อยกว่า 7,500 ราย และจากเครือข่ายสาขาของสถาบันการเงินทุกแห่งเข้าร่วมโครงการ จะช่วยให้เม็ดเงินจากโครงการนี้เข้าถึงลูกค้าและระบบเศรษฐกิจได้รวดเร็วยิ่งขึ้น ซึ่งจะทําให้ผู้ประกอบการผ่อนคลายความกังวล มีความเข้มแข็งที่จะดําเนินกิจการภายใต้ความกดดันของพิษภัยจากเชื้อไวรัสโคโรน่าCovid-19นี้ได้” ผู้อํานวยการธนาคารออมสิน กล่าว
อย่างไรก็ตาม ธนาคารออมสินยังมีมาตรการให้ความช่วยเหลือผู้ประกอบการธุรกิจที่ได้รับผลกระทบจากสถานการณ์ดังกล่าวตามความจําเป็นและความสามารถในการชําระหนี้ของกิจการ สําหรับลูกค้ารายใหม่และลูกค้าเดิมของธนาคารออมสินสามารถขอสินเชื่อประชารัฐสร้างไทย หรือ สินเชื่อGSB SMEs Extra Liquidityก็ได้ อีกทั้งยังมีมาตรการผ่อนปรนเงื่อนไขการชําระหนี้สําหรับลูกค้าที่ได้รับผลกระทบจากสถานการณ์ที่ส่งผลกระทบต่อเศรษฐกิจไทย โดยคาดว่าจะสามารถช่วยให้ผู้ประกอบการยังคงมีศักยภาพในการดําเนินธุรกิจ และพลิกฟื้นธุรกิจได้ต่อไป
รัฐบาลไทย-ข่าวทำเนียบรัฐบาล-บีโอไอหนุนเอสเอ็มอีเปลี่ยนเครื่องจักรอาศัยจังหวะเงินบาทแข็งเร่งลงทุน
วันพุธที่ 11 ธันวาคม 2562
บีโอไอหนุนเอสเอ็มอีเปลี่ยนเครื่องจักรอาศัยจังหวะเงินบาทแข็งเร่งลงทุน
บีโอไอหนุนเอสเอ็มอีเปลี่ยนเครื่องจักรอาศัยจังหวะเงินบาทแข็งเร่งลงทุน
บีโอไอหนุนเอสเอ็มอีเปลี่ยนเครื่องจักรอาศัยจังหวะเงินบาทแข็งเร่งลงทุน
บีโอไอ สนับสนุนผู้ประกอบการเอสเอ็มอี เร่งใช้สิทธิประโยชน์ตามมาตรการส่งเสริมการลงทุนเพื่อปรับเปลี่ยนเครื่องจักร อาศัยโอกาสช่วงเงินบาทแข็งค่า ยกระดับเทคโนโลยี เพิ่มประสิทธิภาพการผลิต เตรียมพร้อมรับมือการแข่งขันในอนาคต
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า มาตรการส่งเสริมการลงทุนในปัจจุบัน นอกจากจะให้สิทธิประโยชน์แก่โครงการลงทุนใหม่หรือขยายการลงทุนแล้ว บีโอไอยังมีมาตรการส่งเสริมการลงทุนเพื่อปรับปรุงประสิทธิภาพการผลิตสําหรับกิจการที่ได้รับการส่งเสริมการลงทุนแต่สิทธิประโยชน์หมดแล้ว หรือกิจการที่ดําเนินการอยู่แล้วโดยไม่ได้รับการส่งเสริมจากบีโอไอ และต้องการพัฒนาหรือปรับปรุงการผลิตให้ทันสมัยหรือมีประสิทธิภาพยิ่งขึ้น ซึ่งในภาวะที่เงินบาท แข็งค่าขึ้นนั้น บีโอไอมองว่าเป็นโอกาสดีสําหรับผู้ประกอบการในการลงทุนซื้อเครื่องจักรใหม่เพื่อขยายกําลังการผลิต หรือเพื่อปรับปรุงประสิทธิภาพการผลิต ด้วยเทคโนโลยีที่ทันสมัย ซึ่งจะช่วยยกระดับขีดความสามารถของผู้ประกอบการ เพื่อรับมือกับการแข่งขันที่เข้มข้นขึ้นในอนาคต นับเป็นการลงทุนที่คุ้มค่าจากต้นทุนที่ต่ําลงเพราะเงินบาทที่แข็งค่าขึ้น
สําหรับมาตรการส่งเสริมการลงทุนเพื่อปรับปรุงประสิทธิภาพการผลิต ประกอบด้วย 5 มาตรการย่อย ได้แก่ มาตรการเพื่อการประหยัดพลังงาน มาตรการเพื่อการปรับเปลี่ยนเครื่องจักรเพื่อเพิ่มประสิทธิภาพการผลิต มาตรการเพื่อการวิจัยพัฒนาและออกแบบทางวิศวกรรม มาตรการเพื่อการยกระดับอุตสาหกรรมเกษตรไปสู่มาตรฐานสากล และการนําเทคโนโลยีดิจิทัลมาใช้เพื่อปรับปรุงประสิทธิภาพการผลิต โดยผู้ยื่นขอจะได้รับสิทธิประโยชน์ ยกเว้นอากรขาเข้าเครื่องจักร ยกเว้นภาษีเงินได้นิติบุคคล 3 ปี ในสัดส่วนร้อยละ 50 ของเงินลงทุนที่ใช้ในการปรับปรุง และหากเป็นผู้ประกอบการ SMEs ได้กําหนดวงเงินลงทุนขั้นต่ําเพียง 500,000 บาท จากปกติที่กําหนด 1 ล้านบาท (ไม่รวมค่าที่ดินและเงินทุนหมุนเวียน)
ตัวอย่างการลงทุนเพื่อปรับปรุงประสิทธิภาพการผลิต เช่น การติดตั้งระบบขนย้ายสินค้าอัตโนมัติภายในคลังสินค้า การติดตั้งหุ่นยนต์ทําความสะอาดเตาเผา การติดตั้งชุดป้อนวัตถุดิบอัตโนมัติ การติดตั้งเครื่องเอ็กซ์เรย์ที่สายการผลิต การติดตั้งแผงเซลล์แสงอาทิตย์เพื่อผลิตไฟฟ้าใช้เองในสถานประกอบการ เป็นต้น
ทั้งนี้ คุณสมบัติของผู้ประกอบการ SMEs ที่บีโอไอกําหนด คือต้องมีสินทรัพย์ถาวรสุทธิหรือขนาดลงทุนไม่เกิน 200 ล้านบาท (ไม่รวมค่าที่ดินและเงินทุนหมุนเวียน) ต้องมีบุคคลสัญชาติไทยถือหุ้นไม่น้อยกว่าร้อยละ 51 ของทุนจดทะเบียน โดยผู้สนใจสามารถยื่นขอรับสิทธิประโยชน์ตามมาตรการส่งเสริมการลงทุนเพื่อปรับปรุงประสิทธิภาพการผลิตได้จนถึงเดือนธันวาคม 2563
************************************************
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานเปิดตัวชุดประจำชาติ “ผีตาโขน Festival of Thailand”
วันจันทร์ที่ 25 พฤศจิกายน 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานเปิดตัวชุดประจําชาติ “ผีตาโขน Festival of Thailand”
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานเปิดตัวชุดประจําชาติ “ผีตาโขน Festival of Thailand”
วันที่ ๒๐ พฤศจิกายน ๒๕๖๒ เวลา ๑๕.๐๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานเปิดตัวชุดประจําชาติ “ผีตาโขน Festival of Thailand” ซึ่งเป็นชุดที่ชนะเลิศจากการประกวดชุดประจําชาติในโครงการ “ความเป็นไทยร่วมสมัยที่ฟ้าใสจะใส่ไปคว้ามง” ซึ่งสนับสนุนโดยกระทรวงวัฒนธรรม โดยมี ผู้บริหารกระทรวงวัฒนธรรม ดีไซเนอร์ นางแบบและสื่อมวลชน เข้าร่วม ณ ห้องออดิทอเรียม ชั้น ๑ หอศิลป์ร่วมสมัยราชดําเนิน กรุงเทพฯ ทั้งนี้ ชุดดังกล่าวน.ส.ปวีณสุดา ดรูอิ้น (ฟ้าใส) Miss Universe Thailand ๒๐๑๙ จะส่วมใส่เพื่อเข้าประกวด Miss Universe ๒๐๑๙ ณ ประเทศสหรัฐอเมริกา
รัฐบาลไทย-ข่าวทำเนียบรัฐบาล-ทส. จัดประชุมเชิงปฏิบัติการถ่ายทอดยุทธศาสตร์ทรัพยากรธรรมชาติและสิ่งแวดล้อม ลงสู่การปฏิบัติในพื้นที่
วันพุธที่ 1 กุมภาพันธ์ 2560
ทส. จัดประชุมเชิงปฏิบัติการถ่ายทอดยุทธศาสตร์ทรัพยากรธรรมชาติและสิ่งแวดล้อม ลงสู่การปฏิบัติในพื้นที่
กระทรวงทรัพยากรธรรมและสิ่งแวดล้อม จัดการประชุมเชิงปฏิบัติการ “การถ่ายทอดยุทธศาสตร์ทรัพยากรธรรมชาติและสิ่งแวดล้อมลงสู่การปฏิบัติในพื้นที่” เพื่อสร้างความรู้ ความเข้าใจ ให้แก่เจ้าหน้าที่ของกระทรวงฯ ระดับบริหาร ในการขับเคลื่อนการดําเนินงานตามยุทธศาสตร์กร
กระทรวงทรัพยากรธรรมและสิ่งแวดล้อม จัดการประชุมเชิงปฏิบัติการ “การถ่ายทอดยุทธศาสตร์ทรัพยากรธรรมชาติและสิ่งแวดล้อมลงสู่การปฏิบัติในพื้นที่” เพื่อสร้างความรู้ ความเข้าใจ ให้แก่เจ้าหน้าที่ของกระทรวงฯ ระดับบริหาร ในการขับเคลื่อนการดําเนินงานตามยุทธศาสตร์กระทรวงทรัพยากรธรรมชาติและสิ่งแวดล้อม ระยะ 20 ปี (พ.ศ. 2560 – 2579) ซึ่งสอดคล้องกับยุทธศาสตร์ชาติ ระยะ 20 (พ.ศ. 2560 – 2579) และแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) รวมถึงการเชื่อมโยงยุทธศาสตร์และนโยบายด้านการจัดการทรัพยากรธรรมชาติและสิ่งแวดล้อม และแผนงานโครงการในภารกิจหลักของกระทรวงทรัพยากรธรรมชาติและสิ่งแวดล้อม เพื่อนําไปถ่ายทอดลงสู่การปฏิบัติในพื้นที่ต่อไป
โดยในวันนี้ (1 กุมภาพันธ์ 2560) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานกล่าวเปิดการประชุมและมอบนโยบายการขับเคลื่อนการดําเนินงานตามยุทธศาสตร์กระทรวงทรัพยากรธรรมชาติและสิ่งแวดล้อม ระยะ 20 ปี (พ.ศ. 2560 – 2579) ให้แก่ผู้บริหารระดับสูง และข้าราชการระดับอํานวยการสูงทั้งส่วนกลาง และส่วนภูมิภาคในสังกัดกระทรวงฯ และหน่วยงานที่เกี่ยวข้องที่เข้าร่วมการประชุมฯ     การประชุมฯ ประกอบด้วย การมอบนโยบาย, การบรรยายการเชื่อมโยงยุทธศาสตร์และนโยบายด้านการจัดการทรัพยากรธรรมชาติและสิ่งแวดล้อม การขับเคลื่อนยุทธศาสตร์ด้านทรัพยากรธรรมชาติ ด้านสิ่งแวดล้อม ด้านทรัพยากรน้ําในแผ่นดิน การสนับสนุนและอํานวยการ เพื่อขับเคลื่อนยุทธศาสตร์ฯ, การทํา workshop และการมอบแนวทางการกําหนดตัวชี้วัด ประจําปีงบประมาณ พ.ศ. 2560 ตามมาตรการปรับปรุงประสิทธิภาพในการปฏิบัติราชการ (มาตรา 44)
รัฐบาลไทย-ข่าวทำเนียบรัฐบาล-พุทธิพงษ์ ลุยหนักจับเฟคนิวส์ เรียกตัวสอบปล่อยข่าวปลอม ไวรัสโคโรนา
วันพฤหัสบดีที่ 6 กุมภาพันธ์ 2563
พุทธิพงษ์ ลุยหนักจับเฟคนิวส์ เรียกตัวสอบปล่อยข่าวปลอม ไวรัสโคโรนา
พุทธิพงษ์ ลุยหนักจับเฟคนิวส์ เรียกตัวสอบปล่อยข่าวปลอม ไวรัสโคโรนา
นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอีเอส) ได้นําเจ้าหน้าที่กระทรวงฯ และเจ้าหน้าที่ตํารวจ และหน่วยงานที่เกี่ยวข้อง ขออนุมัติหมายศาลเข้าตรวจค้นบุคคลต้องสงสัยปล่อยข่าวปลอมเรื่องไวรัสโคโรนา จํานวน 6 จุด คือ อ.ราชสาสน์ จ.ฉะเชิงเทรา 1 จุด, อ.เมือง จ.กาญจนบุรี 2 จุด, อ.ธัญบุรี จ.ปทุมธานี 1 จุด , จ.สมุทรปราการ 1 จุด และ จ.ปทุมธานี 1 จุด เบื้องต้นสามารถจับผู้โพสต์ได้แล้ว 4 ราย ซึ่งทั้ง4 ราย ปอท. จะนําดําเนินการตามขั้นตอนทางกฎหมายต่อไป ทั้งนี้ จุดที่ทางรัฐมนตรีว่าการกระทรวงดิจิทัลเพื่อเศรษฐกิจและสังคม ลงพื้นที่ไปตรวจสอบด้วยตนเอง อําเภอราชสาส์น จ.ฉะเชิงเทรา เป็นจุดที่มีผู้โพสต์เผยแพร่ข้อมูลเท็จเกี่ยวกับการปล่อยข่าวปลอมประเด็น "ไวรัสโคโรน่า" โดยมีการระบุว่า “บรรเทิง มีผู้ป่วยติดเชื้อโคโรน่า กําลังเข้ามารักษาตัวที่โรงพยาบาลพุทธโสธร อืมแล้วมาพักอยู่หน่วยมะเร็งวิทยา ไหนว่าเอาอยู่ ไหนว่าคุมได้ ขอกลับบ้านก่อนเด้อ ค่อยมาฮอด ข้อยผ่าน” ซึ่งสร้างความตื่นตระหนกให้แก่ประชาชนในพื้นที่เป็นอย่างมาก ทั้งนี้ จากการสอบปากคําในเบื้องต้น บุคคลต้องสงสัยยอมรับว่า เป็นคนที่เผยแพร่ข้อความดังกล่าวจริง
******************
รัฐบาลไทย-โครงการสินเชื่อฉุกเฉินเพื่อเพิ่มสภาพคล่องชั่วคราวในการดำรงชีวิต
วันจันทร์ที่ 6 เมษายน 2563
โครงการสินเชื่อฉุกเฉินเพื่อเพิ่มสภาพคล่องชั่วคราวในการดํารงชีวิต
วันพฤหัสบดีที่ 2 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการสินเชื่อฉุกเฉินเพื่อเพิ่มสภาพคล่องชั่วคราวในการดํารงชีวิตแก่ประชาชนที่ได้รับผลกระทบจากโรค COVID-19 โดยไม่จําเป็นต้องมีหลักประกัน โดยธนาคารออมสินและ ธ.ก.ส.ให้สินเชื่อ วงเงินต่อรายไม่เกิน 10,000 บาท อัตราดอกเบี้ยคงที่ไม่เกินร้อยละ0.10 ต่อเดือนระยะเวลากู้ไม่เกิน 2 ปี 6 เดือนปลอดชําระเงินต้นและดอกเบี้ย 6 เดือน โครงการสินเชื่อพิเศษสําหรับผู้ที่มีรายได้ประจํา และมีหลักประกัน ธนาคารออมสินให้สินเชื่อวงเงินต่อรายไม่เกิน 50,000 บาท อัตราดอกเบี้ยคงที่ไม่เกินร้อยละ 0.35 ต่อเดือน ระยะเวลากู้ไม่เกิน 3 ปี รับคําขอสินเชื่อได้ถึงวันที่ 30 ธ.ค. 63 สําหรับประชาชนที่ต้องการขอรับบริการติดต่อได้ที่ ธนาคารออมสินทุกสาขา หรือโทร. 1115 และ ธ.ก.ส. ทุกสาขา หรือโทร. 0-2645-9000
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สมอ. เปิดรับฟังความคิดเห็น หลังแก้ไขมาตรฐานเครื่องตัดกระแสไฟ เพิ่มความปลอดภัยให้ผู้บริโภค
วันพุธที่ 14 มิถุนายน 2560
สมอ. เปิดรับฟังความคิดเห็น หลังแก้ไขมาตรฐานเครื่องตัดกระแสไฟ เพิ่มความปลอดภัยให้ผู้บริโภค
สํานักงานมาตรฐานผลิตภัณฑ์อุตสาหกรรม เปิดรับฟังความคิดเห็นของผู้มีส่วนได้เสียหรือผู้มีผลประโยชน์เกี่ยวข้องกับมาตรฐานผลิตภัณฑ์อุตสาหกรรม เครื่องตัดวงจรใช้กระแสเหลือแบบไม่มีอุปกรณ์ป้องกันกระแสไฟเกินก่อนตราพระราชกฤษฎีกา
รัฐบาลไทย-ข่าวทำเนียบรัฐบาล-ทส. ประชุมหัวหน้าส่วนราชการ ในพื้นที่ จ.เชียงใหม่ และ จ.ลำพูน
วันอังคารที่ 5 กันยายน 2560
ทส. ประชุมหัวหน้าส่วนราชการ ในพื้นที่ จ.เชียงใหม่ และ จ.ลําพูน
กระทรวงทรัพยากรธรรมชาติและสิ่งแวดล้อมประชุมหัวหน้าส่วนราชการสังกัดกระทรวงฯ ในพื้นที่จังหวัดเชียงใหม่ และลําพูน เพื่อรับฟังปัญหาอุปสรรคในการปฏิบัติงาน และติดตามผลการปฏิบัติงาน ทั้งในด้านป่าไม้ ที่ดิน สิ่งแวดล้อม และน้ํา
กระทรวงทรัพยากรธรรมชาติและสิ่งแวดล้อมประชุมหัวหน้าส่วนราชการสังกัดกระทรวงฯ ในพื้นที่จังหวัดเชียงใหม่ และลําพูน เพื่อรับฟังปัญหาอุปสรรคในการปฏิบัติงาน และติดตามผลการปฏิบัติงาน ทั้งในด้านป่าไม้ ที่ดิน สิ่งแวดล้อม และน้ํา โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม พร้อมด้วยผู้ว่าราชการจังหวัดเชียงใหม่กล่าวต้อนรับ ณ ห้องประชุมชั้น 3 ศาลากลางจังหวัดเชียงใหม่ ซึ่งประกอบด้วยหัวหน้าส่วนราชการในพื้นที่จังหวัดเชียงใหม่ และลําพูน ดังนี้
- สํานักงานทรัพยากรธรรมชาติและสิ่งแวดล้อมจังหวัดเชียงใหม่
- สํานักงานสิ่งแวดล้อมภาคที่ 1 เชียงใหม่
- สํานักงานทรัพยากรธรรมชาติและสิ่งแวดล้อมจังหวัดลําพูน
- สํานักบริหารพื้นที่อนุรักษ์ที่ 16 (เชียงใหม่)
- สํานักจัดการทรัพยากรป่าไม้ที่ 1 (เชียงใหม่)
- สํานักทรัพยากรน้ําภาค 1
- สํานักงานทรัพยากรน้ําบาดาลเขต 1 (ลําปาง)
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายและแนวทางในการปฏิบัติงานตามนโยบายรัฐบาล ให้แก่ผู้บริหารและเจ้าหน้าที่หน่วยงานในสังกัดกระทรวงทรัพยากรธรรมชาติและสิ่งแวดล้อมในพื้นที่จังหวัดเชียงใหม่ และลําพูน ดังนี้
1. ร่วมกันปฏิรูประบบราชการ หากพบเห็นสิ่งใดที่ไม่ดีให้ทําใหม่จนเกิดผลดี และหากพบเห็นสิ่งใดที่ดีแล้วให้ขยายผลทําซ้ําต่อไปจนเกิดความยั่งยืน
2. ข้าราชการกระทรวงทรัพยากรธรรมชาติและสิ่งแวดล้อม ต้องมีความเป็นมืออาชีพ มีความรู้และความแม่นยําในสาขาวิชาชีพของตน
ทั้งนี้ จังหวัดจังหวัดเชียงใหม่ และลําพูน ได้ให้ความสําคัญในเรื่องทรัพยากรธรรมชาติและสิ่งแวดล้อมเป็นอย่างยิ่ง โดยเฉพาะการบริหารจัดการขยะในพื้นที่ด้วยการรณรงค์ควบคู่กับการบังคับใช้กฎหมาย และพร้อมให้การสนับสนุนกระทรวงทรัพยากรธรรมชาติและสิ่งแวดล้อมในทุกภารกิจให้สําเร็จลุล่วงบรรลุเป้าหมายตามนโยบายของรัฐบาล
รัฐบาลไทย-ข่าวทำเนียบรัฐบาล-นายกรัฐมนตรี  ขอบคุณทุกภาคส่วนในพื้นที่ จ.นราธิวาส ที่ให้การต้อนรับอย่างอบอุ่น และหารือแก้ปัญหาร่วมกัน เพื่อนำไปสู่แผนการขับเคลื่อนในอนาคต
วันอังคารที่ 21 มกราคม 2563
นายกรัฐมนตรี  ขอบคุณทุกภาคส่วนในพื้นที่ จ.นราธิวาส ที่ให้การต้อนรับอย่างอบอุ่น และหารือแก้ปัญหาร่วมกัน เพื่อนําไปสู่แผนการขับเคลื่อนในอนาคต
นายกรัฐมนตรี แถลงหลังการประชุมคณะรัฐมนตรีอย่างเป็นทางการนอกสถานที่กลุ่มจังหวัดภาคใต้ชายแดน (นราธิวาส ปัตตานี และยะลา) ขอบคุณทุกภาคส่วนในพื้นที่ จ.นราธิวาส ที่ให้การต้อนรับอย่างอบอุ่น และหารือแก้ปัญหาร่วมกัน เพื่อนําไปสู่แผนการขับเคลื่อนในอนาคต
วันนี้ (21 มกราคม 2563) เวลา 14.00 น. ณ มหาวิทยาลัยนราธิวาสราชนครินทร์ ต.โคกเคียน อ.เมืองนราธิวาส จ.นราธิวาส ภายหลังการประชุมการพัฒนาเศรษฐกิจและสังคม กลุ่มจังหวัดภาคใต้ชายแดนและการประชุมคณะรัฐมนตรีอย่างเป็นทางการนอกสถานที่ กลุ่มจังหวัดภาคใต้ชายแดน (นราธิวาส ปัตตานี และยะลา) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวขอบคุณมหาวิทยาลัยนราธิวาสราชนครินทร์ คณะอาจารย์ นิสิต นักศึกษา ที่ให้การต้อนรับอย่างอบอุ่นและให้ใช้สถานที่ในการประชุมคณะรัฐมนตรีอย่างเป็นทางการนอกสถานที่ครั้งนี้ ซึ่งทุกอย่างเป็นไปด้วยความเรียบร้อย รวมทั้งขอบคุณทุกภาคส่วนทั้งภาคเอกชน ภาคธุรกิจ หอการค้า อุตสาหกรรม ตลอดจนภาคการเกษตรต่าง ๆ ที่ได้มาหารือร่วมกันในการประชุมการพัฒนาเศรษฐกิจและสังคมกลุ่มจังหวัดภาคใต้ชายแดน เพื่อนําไปสู่แผนการขับเคลื่อนต่อไปในอนาคต
สําหรับแผนการพัฒนาเศรษฐกิจชายแดนจังหวัดภาคใต้ทั้งเรื่องด่าน การบริหารจัดการน้ํา เส้นทางคมนาคม และศูนย์วัฒนธรรม นั้น นายกรัฐมนตรี กล่าวว่า ได้มีการนําไปพิจารณาในที่ประชุมคณะรัฐมนตรี ซึ่งก็มีบางอย่างต้องมีการศึกษาใหม่ และบางเรื่องสามารถดําเนินการได้ตามแผนโดยจะใช้งบประมาณปี 2564 ขณะที่ในส่วนเส้นทางคมนาคมก็ได้มีการดําเนินการไปบ้างแล้วและอยู่ในงบประมาณปี 2563 โดยสามารถติดตามได้ผ่านการดําเนินงานของกระทรวงได้ ทั้งนี้คาดว่าการดําเนินการดังกล่าวจะสามารถยกระดับความเป็นอยู่ของประชาชน และเป็นแนวทางในการลดความรุนแรงลงไปได้ เพราะเป็นการแก้ปัญหาโดยใช้การพัฒนานําการทหาร ซึ่งวันนี้ความรุนแรงก็ลดลงตามลําดับ อย่างไรก็ตาม นายกรัฐมนตรี ได้มีการสั่งการมาตรการเชิงรุกให้เข้มงวดในพื้นที่ป่าเขาและระวังในพื้นที่เขตเมืองให้มากยิ่งขึ้น และขอขอบคุณเจ้าหน้าที่ทุกคนทุกฝ่ายที่ได้ช่วยกันดําเนินการดังกล่าว
นอกจากนี้ นายกรัฐมนตรี ได้ย้ําถึงการแก้ปัญหาเกษตรฐานรากว่า ควรมีการปรับเปลี่ยนการปลูกพืชเกษตรเชิงเดียว (เช่น ปลูกยาง หรือปลูกปาล์ม) มาทําเกษตรแบบอื่นไปด้วย อาทิ การปลูกพืชพลังงาน เช่น การปลูกไม้ไผ่ เพื่อส่งไปจําหน่ายยังต่างประเทศสร้างรายได้ให้กับประชาชนในพื้นที่ รวมไปถึงการพัฒนาแปรรูปผลิตภัณฑ์ในพื้นที่เพื่อสร้างมูลค่าเพิ่มให้มากขึ้น การสนับสนุนดูแล SME และวิสาหกิจในชุมชน การผลิตสินค้าที่ตรงกับความต้องการของผู้บริโภค การเชื่อมโยงการค้าและการตลาดระหว่างประเทศไทยกับประเทศเพื่อนบ้านเพื่อเพิ่มมูลค่าการค้าระหว่างกันให้มากขึ้น เช่น ไทย – มาเลเซีย โดยคํานึงถึงประโยชน์ที่ทั้งสองฝ่ายจะได้รับ อีกทั้งให้ใช้แพลตฟอร์มออนไลน์เพื่อเชื่อมโยงผลผลิตของเกษตรกรกับผู้ประกอบการไปยังผู้บริโภคทั้งในประเทศและต่างประเทศ ซึ่งรัฐบาลมีความพยายามอย่างมากที่จะพัฒนาระบบอีคอมเมิร์ซ เชื่อมไทยเชื่อมโลกให้ได้
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"สุรเชษฐ์" ลงพื้นที่เชียงใหม่ ตรวจเยี่ยมให้กำลังใจศูนย์อาชีวะอาสาเทศกาลปีใหม่ 2560
วันพุธที่ 4 มกราคม 2560
"สุรเชษฐ์" ลงพื้นที่เชียงใหม่ ตรวจเยี่ยมให้กําลังใจศูนย์อาชีวะอาสาเทศกาลปีใหม่ 2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ตรวจเยี่ยมและให้กําลังใจข้าราชการครูและนักศึกษาที่ให้บริการแก่ประชาชนในเทศกาลปีใหม่ ตามโครงการอาชีวะอาสา เทศกาลปีใหม่ 2560
โดยมีนายไพบูลย์ วงศ์ยิ้มย่อง ผู้อํานวยการวิทยาลัยเทคนิคเชียงใหม่ ประธานกรรมการอาชีวศึกษาจังหวัดเชียงใหม่ พร้อมด้วยคณะผู้บริหารวิทยาลัยในสังกัดอาชีวศึกษาจังหวัดเชียงใหม่ให้การต้อนรับ
นอกจากนี้พล.อ.สุรเชษฐ์ ชัยวงศ์ได้เดินทางไปอําเภอสารภี เพื่อตรวจเยี่ยมศูนย์อาชีวะอาสาเทศกาลปีใหม่ 2560ณ ศูนย์ให้บริการของวิทยาลัยเทคนิคสารภี รวมทั้งติดตามความก้าวหน้าการดําเนินงานของศูนย์เรียนรู้ปรัชญาเศรษฐกิจพอเพียงและเกษตรทฤษฎีใหม่ประจําตําบล ของ กศน.ตําบลไชยสถาน อําเภอสารภี
รัฐบาลไทย-ข่าวทำเนียบรัฐบาล-สมอ.ผลักดันโปรเจคเพิ่มยอดขายให้ SMEs เดินหน้าช่วย SMEs ให้ได้มาตรฐาน มอก.
วันพุธที่ 25 มกราคม 2560
สมอ.ผลักดันโปรเจคเพิ่มยอดขายให้ SMEs เดินหน้าช่วย SMEs ให้ได้มาตรฐาน มอก.
สํานักงานมาตรฐานผลิตภัณฑ์อุตสาหกรรม ผลักดันโปรเจคเพิ่มยอดขายให้ SMEs เดินหน้าช่วย SMEs ให้ได้มาตรฐาน มอก.
รัฐบาลไทย-ข่าวทำเนียบรัฐบาล-นรม. เยี่ยมชมการจัดงานตลาดคลองผดุงกรุงเกษม “ตลาดเกษตร เกรดพรีเมี่ยม” จัดขึ้นระหว่างวันที่ 6-26 พฤศจิกายน 2560
วันอังคารที่ 7 พฤศจิกายน 2560
นรม. เยี่ยมชมการจัดงานตลาดคลองผดุงกรุงเกษม “ตลาดเกษตร เกรดพรีเมี่ยม” จัดขึ้นระหว่างวันที่ 6-26 พฤศจิกายน 2560
นายกรัฐมนตรี เยี่ยมชมการจัดงานตลาดคลองผดุงกรุงเกษม ข้างทําเนียบรัฐบาล ภายใต้แนวคิด “ตลาดเกษตร เกรดพรีเมี่ยม” โชว์สินค้าเกษตรคุณภาพเกรดพรีเมี่ยมจากเกษตรกรไทยทั่วประเทศ กระตุ้นผู้บริโภคพร้อมขยายโอกาสสู่ยุคไทยแลนด์ 4.0
วันนี้ ( 7 พฤศจิกายน 2560 ) เวลา 08.30 น. ณ บริเวณโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พล.อ.ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ และนางสาวดุจเดือน ศศะนาวิน รองปลัดกระทรวงเกษตรและสหกรณ์ มาพบ พลเอกประยุทธ์ จันทร์โอชา นายกรัฐมนตรี เพื่อประชาสัมพันธ์ งานตลาดคลองผดุงกรุงเกษม ข้างทําเนียบรัฐบาล ภายใต้แนวคิด “ตลาดเกษตร เกรดพรีเมี่ยม” โดยนําสินค้าเกษตรเกรดคุณภาพดีจํานวนหลากหลายมาเสนอประชาชนในราคาย่อมเยา ทั้งนี้มี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม เข้าร่วม
สําหรับสินค้าไฮไลท์ที่นํามาโรดโชว์ อาทิ การเปิดตัวข้าวพันธุ์ใหม่เพื่อสุขภาพ คือ พันธุ์ กข 43 Low Sugar ทองม้วนและคุกกี้ผลิตจากข้าวทับทิมชุมแพ ทั้งยังมีสินค้านวัตกรรมใหม่ ได้แก่ เครื่องสําอางสกัดจากหอมหัวใหญ่และข้าวทับทิมชุมแพ และมาร์คลดสิว ซึ่งสกัดจากเปลือกมังคุด ผ้าไหมไทยที่ได้รับเครื่องหมายรับรองตรานกยูงพระราชทาน มาร์คหน้าใยไหมทองคํา ส้มสายน้ําผึ้ง GAP ผลิตจากน้ําแร่ธรรมชาติ ปลาเค็มอบโอโซน ดอกกล้วยไม้พิศชมพูจากกลุ่มแปลงใหญ่ เครื่องประดับจากดอกกล้วยไม้จริง และมีการโชว์ “ปลาซิวสมพงษ์” ซึ่งสาบสูญไปนานกว่า 30 ปี และประเทศไทยสามารถเพาะพันธุ์กลับมาได้อีกครั้ง เป็นต้น
โอกาสนี้ นายกรัฐมนตรีได้กล่าวเชิญชวนประชาชนและผู้สนใจชาวกรุงเทพมหานครและปริมณฑล เข้าร่วม ชม ชิม ช้อป สินค้าเกษตรคุณภาพดีของเกษตรกรไทยทั่วประเทศ โดยเฉพาะอย่างยิ่ง การเลือกซื้อสินค้าเกษตรคุณภาพ เช่นข้าวสุขภาพที่ดีต่อใจ เพื่อร่วมเป็นส่วนหนึ่งในการขับเคลื่อนสินค้าเกษตร สู่ความมั่นคง มั่งคั่ง และยั่งยืน พร้อมขยายโอกาสสู่ยุคไทยแลนด์ 4.0 เพื่อคุณภาพชีวิตที่ดี ตามนโยบายของรัฐบาลต่อไป
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้แทนพิเศษของรัฐบาล ลงพื้นที่อำเภอธารโต จังหวัดยะลา เยี่ยมชมโครงการเศรษฐกิจพอเพียง และโครงการพัฒนาแหล่งท่องเที่ยวเชิงอนุรักษ์ธรรมชาติ
วันจันทร์ที่ 4 มิถุนายน 2561
ผู้แทนพิเศษของรัฐบาล ลงพื้นที่อําเภอธารโต จังหวัดยะลา เยี่ยมชมโครงการเศรษฐกิจพอเพียง และโครงการพัฒนาแหล่งท่องเที่ยวเชิงอนุรักษ์ธรรมชาติ
เมื่อวันที่ 2 มิ.ย.61 ที่ตําบลคีรีเขต อําเภอธารโต จังหวัดยะลา พลเอก มณี จันทร์ทิพย์ ผู้แทนพิเศษของรัฐบาล ร่วมกับ ผบ.ร.152 พัน.1 ลงพื้นที่ ตําบลคีรีเขต อําเภอธารโต จังหวัดยะลา
เมื่อวันที่ 2 มิ.ย.61 ที่ตําบลคีรีเขต อําเภอธารโต จังหวัดยะลา พลเอก มณี จันทร์ทิพย์ ผู้แทนพิเศษของรัฐบาล ร่วมกับ ผบ.ร.152 พัน.1 ลงพื้นที่ ตําบลคีรีเขต อําเภอธารโต จังหวัดยะลา เพื่อเข้านมัสการเจ้าอาวาสวัดคีรีเขต พร้อมทั้งหารือเรื่องสถานการณ์ความไม่สงบในพื้นที่, การพัฒนาวัด และเยี่ยมชมโครงการเศรษฐกิจพอเพียงของวัด จากนั้นเดินทางไปเยี่ยมชมวัดไทยพัฒนาราม ตําบลคีรีเขต อําเภอธารโต จังหวัดยะลา เพื่อติดตามการพัฒนาวัด และสํารวจพื้นที่เพื่อพัฒนาน้ําตกให้เป็นแหล่งท่องเที่ยวของชุมชน จากนั้นเดินทางไป บ้านดินเสมอ ตําบลคีรีเขต อําเภอธารโต จังหวัดยะลา เพื่อชมโครงการพัฒนาแหล่งท่องเที่ยวเชิงอนุรักษ์ธรรมชาติ ชมบ่อตกปลาบ้านดินเสมอ, เยี่ยมชมโฮมสเตย์บ้านดินเสมอ และเยี่ยมชมการปลูกเสาวรส/มะระหวาน ซึ่งเป็นการทําการเกษตรแบบปลอดสารพิษ ได้รับฟังปัญหาของชุมชน และให้คําแนะนําในการพัฒนาชุมชนในด้านการศึกษา ด้านเศรษฐกิจ ด้านศาสนา และด้านความมั่นคง เพื่อนําไปสู่การเป็นชุมชนเข้มแข็งต่อไป
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  28 กุมภาพันธ์ 2560
วันอังคารที่ 28 กุมภาพันธ์ 2560
สรุปข่าวการประชุมคณะรัฐมนตรี  28 กุมภาพันธ์ 2560
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานเปิดใช้งาน “เน็ตประชารัฐ” จ.สตูล
วันอังคารที่ 3 ตุลาคม 2560
นายกรัฐมนตรี เป็นประธานเปิดใช้งาน “เน็ตประชารัฐ” จ.สตูล
นายกรัฐมนตรี
พลเอก ประยุทธ์ จันทร์โอชา นายกรัฐมนตรี เป็นประธานพิธีเปิดใช้งานเน็ตประชารัฐทั่วประเทศ โดยมีพลอากาศเอก ประจิน จั่นตอง รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ในฐานะหน่วยงานที่รับผิดชอบโครงการฯ โดยมอบหมายให้บริษัท ทีโอที จํากัด (มหาชน) เป็นผู้ดําเนินการตามมติคณะรัฐมนตรี ภายใต้แผนพัฒนาดิจิทัลเพื่อเศรษฐกิจและสังคม (พ.ศ.2560-2564) หรือ ดิจิทัลไทยแลนด์ ซึ่งเป็นกลไกสําคัญในการขับเคลื่อนการพัฒนาประเทศที่ยั่งยืน โดยใช้เทคโนโลยีดิจิทัล ครอบคลุมใน 6 มิติ ทั้งมิติด้านโครงสร้างพื้นฐาน ด้านเศรษฐกิจ ด้านสังคม ด้านภาครัฐ ด้านทรัพยากรมนุษย์ และด้านความเชื่อมั่น ในโอกาสเดียวกันนายกรัฐมนตรียังได้ประชุมทางไกลผ่านดาวเทียมเพื่อสอบถามถึงการสร้างประโยชน์จากโครงการดังกล่าว กับข้าราชการระดับสูง 5 จังหวัด คือ หนองคาย พะเยา ราชบุรี สระแก้ว และกระบี่ ซึ่งตัวแทนของแต่ละจังหวัดเล็งเห็นถึงความสําคัญของ “เน็ตประชารัฐ” ที่จะเข้ามาสร้างประโยชน์ในด้านต่างๆ ต่อประชาชนในชุมชน รวมถึงพื้นที่ห่างไกล ให้มีคุณภาพชีวิตที่ดีขึ้น เมื่อวันที่ 29 กันยายน 2560 ณ มหาวิทยาลัยราชภัฏสงขลา วิทยาเขตสตูล อําเภอละงู จังหวัดสตูล
*********************
รัฐบาลไทย-ข่าวทำเนียบรัฐบาล-รมว.ทส. ร่วมคณะรัฐมนตรี ลงพื้นที่ยโสธรมอบที่ดินชุมชน
วันพุธที่ 6 กุมภาพันธ์ 2562
รมว.ทส. ร่วมคณะรัฐมนตรี ลงพื้นที่ยโสธรมอบที่ดินชุมชน
รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมคณะรัฐมนตรี ลงพื้นที่ยโสธรมอบที่ดินชุมชน
รมว.ทส. ร่วมคณะรัฐมนตรี ลงพื้นที่ยโสธรมอบที่ดินชุมชน
วันนี้ (6 กุมภาพันธ์ 2562) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ร่วมคณะรัฐมนตรี นําโดย นายกรัฐมนตรี (พลเอก ประยุทธ์ จันทร์โอชา) ลงพื้นที่จังหวัดยโสธร ตรวจเยี่ยมการขับเคลื่อนเมืองเกษตรอินทรีย์ต้นแบบ ณ ศูนย์เรียนรู้เกษตรอินทรีย์ วิถียโสธร อําเภอคําเขื่อนแก้ว จังหวัดยโสธร ในโอกาสการประชุมคณะรัฐมนตรีสัญจร
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบหนังสือแสดงโครงการป่าชุมชนแก่ราษฎรชุมชนบ้านหนองแห อําเภอกุดชุม จังหวัดยโสธร และร่วมเป็นสักขีพยานในพิธีมอบสมุดประจําตัวผู้ได้รับการคัดเลือกให้ทํากินในชุมชน ตามนโยบายรัฐบาลในลักษณะแปลงรวม โดยผู้ว่าราชการจังหวัดยโสธรมอบให้แก่ผู้แทนประชาชน โดยมีนายกรัฐมนตรีเป็นประธาน พร้อมทั้ง เยี่ยมชมการดําเนินงานของศูนย์เรียนรู้เกษตรอินทรีย์วิถียโสธร การพัฒนามาตรฐานเกษตรอินทรีย์ และการส่งเสริมการท่องเที่ยวของจังหวัดยโสธร นอกจากนี้ นายกรัฐมนตรี ได้ปลูกต้นรวงผึ้งในโอกาสนี้ด้วย